paragraph_text: Sporazum je bio kočnica rata, ali kroz sljedećih 20 godina pokazalo se da Daytonski sporazum stvara mnoge probleme. Postao je izvor nesuglasja triju strana. Tumačio se na razne načine. Donio je ustavne i pravne odredbe koje vrijede i danas. U mnogim odredbama postao je kočnica suživota. Daytonski sporazum nije bio stalan, nego ga se mijenjalo tiho i prešutno kroz 20 godina, često na štetu Hrvata. Najmanji konstitutivni narod, Hrvati traže jednakopravnost, traže izmjene Ustava. Kolovoza 2014. u Zastupničkom domu američkog Kongresa se našla rezolucija koja po prvi put na izravan način upozorava na gaženje političkih prava Hrvata i traži prevedeno rješenje koje će zaustaviti daljnje ponižavanje najmalobrojnijeg naroda. Rezoluciju je u proceduru uputila kongresnica Janice Hahn koja između ostalog ističe da se izbori u BiH ubuduće moraju odražavati pravo konstitutivnih naroda i ostalih birati svoje legalne predstavnike u institucijama, čime bi "tada predstavljali narode i građane u skladu s temeljnim odredbama Daytonskog sporazuma za razliku od sadašnje prakse u kojima je omogućeno da jedan konstitutivni narod bira predstavnike drugog konstitutivnog naroda, što vodi daljnjem ometanju političkih prilika u zemlji." Rezolucija posebno skreće pozornost na situaciju u Federaciji BiH gdje su politička prava Hrvata također ugrožena, a puna funkcionalnost FBiH označena je kao ključni čimbenik budućnosti BiH te da svaka reforma FBiH mora uzeti u obzir zaštitu svih konstitutivnih naroda, uključujući najmalobrojnije Hrvate te bi se u tom procesu trebalo spriječiti daljnje slabljenje njihove pozicije.<ref>Dario Pušić [ Dnevni list. Hoće li hrvatski političari znati iskoristiti američku rezoluciju?, 14. kolovoza 2014 ljubuski.info] Nakon donošenja rezolucije H.Res.705 od 9. kolovoza 2014.<ref>H.Res.705 - Recommending the designation of a Presidential Special Envoy to the Balkans to evaluate the successes and shortcomings of the implementation of the Dayton Peace Accords in Bosnia and Herzegovina, to provide policy recommendations, and to report back to Congress within one year.113th Congress (2013-2014), 9. kolovoza 2014.. Pristupljeno 5. prosinca 2022., uslijedila je slična rezolucija H.Res.477 od 10. rujna 2015. godine<ref>H.Res.477 - Recommending the designation of a Presidential Special Envoy to the Balkans to evaluate the successes and shortcomings of the implementation of the Dayton Peace Accords in Bosnia and Herzegovina, to provide policy recommendations, and to report back to Congress within one year.114th Congress (2015-2016), 10. rujna 2015. Pristupljeno 5. prosinca 2022., koja također upućuje da bi valjalo imati u vidu zaštitu prava Hrvata, kao najmanjeg od konstitutivnih naroda.